
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«07» красавіка 2026 г.
	       № 41
	г. Масква




Аб унясенні змяненняў у Парадак ажыццяўлення мытных аперацый, звязаных з выпускам тавараў, адмовай у выпуску тавараў і ануляваннем выпуску тавараў, афармлення рашэнняў аб прыпыненні тэрміну выпуску тавараў, прадаўжэнні тэрміну такога прыпынення і аб іх адмене, а таксама паведамлення 
аб прыняцці такіх рашэнняў

У адпаведнасці з пунктам 3 артыкула 82, пунктамі 3 і 4 артыкула 118, пунктамі 12 і 15 артыкула 124 і пунктам 4 артыкула 125 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Парадак ажыццяўлення мытных аперацый, звязаных з выпускам тавараў, адмовай у выпуску тавараў і ануляваннем выпуску тавараў, афармлення рашэнняў аб прыпыненні тэрміну выпуску тавараў, прадаўжэнні тэрміну такога прыпынення і аб іх адмене, а таксама паведамлення аб прыняцці такіх рашэнняў, зацверджаны Рашэннем Калегіі Еўразійскай эканамічнай камісіі ад 19 снежня 2017 г. № 188, наступныя змяненні:
а) у падпункце «а» пункта 1:
абзац другі пасля слоў «дэкларацыя на тавары ў выглядзе электроннага дакумента» дапоўніць словамі «(дэкларацыя на тавары электроннага гандлю ў выглядзе электроннага дакумента)»;
абзац трэці пасля слоў «дэкларацыя на тавары ў выглядзе дакумента на папяровым носьбіце» дапоўніць словамі «(дэкларацыя на тавары электроннага гандлю ў выглядзе дакумента на папяровым носьбіце)»;
б)падпункт «а» і абзацы першы і другі падпункта «б» пункта 25 пасля слоў «дэкларацыя на тавары» ў адпаведным склоне дапоўніць словамі «, дэкларацыя на тавары электроннага гандлю» ў адпаведным склоне;
в) падпункт «б» пункта 31 пасля слоў «дэкларацыі на тавары» дапоўніць словамі «або дэкларацыі на тавары электроннага гандлю».
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, але не раней за дату ўступлення ў сілу Пратакола аб унясенні змяненняў у Дагавор аб Мытным кодэксе Еўразійскага эканамічнага саюза ад 11 красавіка 2017 года, падпісанага 25 снежня 2023 г.

